《大恺》
清代·李必恒

奏恺乐，歌《彤弓》。摐鼍鼓，铿鲸钟。酒再行，乐三终。群臣拜手上帝功。

帝不自功谓女庸。尔诸臣来，大者公，小者侯。厘尔圭瓒，秬鬯一卣。

维兹山川田土弗敢爱，分土三，列爵五。及苗裔，永终誊。

作者简介：清江苏高邮人，字北岳，一字百药。廪生。多病耳聋。宋荦为苏抚，见其诗，招入幕府，列为江左十五子之一，方欲以姓名荐达，已短命而死。有《三十六湖草堂集》。